**Csánig község Polgármestere**

**Csánig**

**Cs/65-4/2021.**

**J e g y z ő k ö n y v**

Csánig község Polgármesterének 2021.március 31-én, szerdán meghozott döntéseiről.

**Jegyzőkönyvvezető**: Kovácsné Őri Zsuzsanna Répcelaki Közös Önkormányzati Hivatal titkársági ügyintéző

A Kormány a 27/2021.(I.29.) rendeletében az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján: „**veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**.

Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fenti jogszabályi hivatkozások alapján és a polgármester részére biztosított döntési hatáskörömben 2021. március 31-én a szükséges intézkedések megtétele érdekében az alábbi döntéseket hozom:

**A mai napon az alábbi napirendi pontok tekintetében kell döntést hozni:**

1. 2021. évi közbeszerzési terv

2. Átfogó értékelés a gyermekjóléti és gyermekvédelmi feladatok ellátásáról

3. Közösségi színtér 2021. évi szolgáltatási tervének elfogadása

4. Döntés Magyar Falu programban beadandó pályázatokról

5. Döntés külterületi utak felújítására kivitelező kiválasztása

**1. 2021. évi közbeszerzési terv**

Írásos előterjesztés és határozati javaslat csatolva.

Csánig község Polgármestere a 2021. évi közbeszerzési terv kapcsán az alábbi döntést hozza:

**Csánig község Polgármesterének 14/2021.(III.31.) számú határozata**

Csánig Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján az alábbi döntést hozza:

Az elfogadott költségvetésére is hivatkozással megállapítja, hogy az önkormányzat tárgyévre tervezett beszerzései (árubeszerzés, építési beruházás, szolgáltatás megrendelés) nem érik el a törvényi értékhatárt, ezért nem teszik szükségessé közbeszerzési eljárás lefolytatását, valamint közbeszerzési terv összeállítását.

**Határidő:** azonnal

**Felelős:** Joó Ferenc polgármester

dr. Kiss Julianna jegyző

**2**. **Átfogó értékelés a gyermekjóléti és gyermekvédelmi feladatok ellátásáról**

Írásos előterjesztés, határozati javaslat és az átfogó értékelés csatolva.

Csánig község Polgármestere a gyermekjóléti és gyermekvédelmi feladatok ellátásának átfogó értékelése kapcsán az alábbi döntést hozza:

**Csánig község Polgármesterének 15/2021.(III.31.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján az önkormányzat gyermekjóléti és gyermekvédelmi feladatainak 2020. évi ellátásáról szóló átfogó értékelést elfogadja.

**Határidő:** azonnal

**Felelős:** dr. Kiss Julianna jegyző

**3**. **Közösségi színtér 2021. évi szolgáltatási tervének elfogadása**

Írásos előterjesztés, határozati javaslat és a 2021. évre szóló szolgáltatási terv csatolva.

Csánig község Polgármestere a közösségi színtér 2021. évi szolgáltatási tervének elfogadása kapcsán az alábbi döntést hozza:

**Csánig község Polgármesterének 16/2021.(III.31.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a Csánig Közösségi színtér 2021. évre szóló szolgáltatási tervét a csatolt melléklet szerint jóváhagyja.

**Felelős:** Joó Ferenc polgármester

Boros András igazgató – Répcelaki Művelődési Ház és Könyvtár

**Határidő:** azonnal

**4**. **Döntés Magyar Falu programban beadandó pályázatokról**

Írásos előterjesztés és határozati javaslat csatolva.

Csánig község Polgármestere a Magyar Falu Program keretében benyújtandó pályázatok elfogadása kapcsán az alábbi döntést hozza:

**Csánig község Polgármesterének 17/2021.(III.31.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján pályázatot nyújt be a Magyar Falu Program alprogramjai esetében az alábbi célokra:

1. MFP-ÖTIK/2021/6 Közösségi terek fejlesztése – Kultúrház felújítása, és fűtéskorszerűsítése

2. MFP-ÖTIK/2021/4 Orvosi rendelők fejlesztése, építése – orvosi rendelő teljes belső felújítása, és bútorzat, és orvosi eszköz beszerzése –

3. MFP-KEB/2021 Közösségszervezéshez kapcsolódó eszközbeszerzés és közösségszervező bértámogatása – teljes színpadi hangtechnikai rendszer beszerzése –

4. MFP-UHK/2021 Út, híd, kerékpárforgalmi létesítmény építése/felújítása – Rákóczi utca felújítása –

5. MFP-OJKJF/2021 Óvodai játszóudvar és közterületi játszótér fejlesztése – játszótér építése

6. MFP-ÖTIF/2021 Önkormányzati temetők infrastrukturális fejlesztése – temető kerítés felújítása

A pályázati támogatással megvalósítani kívánt célok költsége csak a 100%-os támogatás mértékéig határozható meg.

A Képviselő-testület a szükséges felújítási tervek elkészítéséhez bruttó 625.000,-Ft összeget az önkormányzat a 2021. évi költségvetésének az általános tartalék terhére biztosítja.

**Felelős:** Joó Ferenc polgármester

**Határidő:** azonnal

**5. Döntés külterületi utak felújítására kivitelező kiválasztása**

Írásos előterjesztés, határozati javaslat, az ajánlatkérés és a bontási jegyzőkönyv csatolva.

Csánig község Polgármestere a külterületi utak felújítása során a kivitelező kiválasztása kapcsán az alábbi döntést hozza:

**Csánig község Polgármesterének 18/2021.(III.31.) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján szerződést köt a Mandula Supersum Kft-vel (9653 Répcelak, Petőfi S. u. 63/B/3) az ajánlatában megadott nettó: 835.000,-Ft + 225.450,-Ft azaz bruttó 1.060.450,-Ft összegben a külterületi utak felújítására.

**Felelős:** Joó Ferenc polgármester  
**Határidő:** azonnal

**k.m.f.**

**Joó Ferenc dr. Kiss Julianna**

**polgármester jegyző**